stanford-oval/wikipedia huggingface dataset:
הפארק הלאומי דריי טורטוגס

| --- | --- |
פורט ג'פרסון
פורט ג'פרסון
 מידע כללי
 תאריך הקמה:  4 בינואר 1935
 מבקרים בשנה:  73,661 (נכון ל־2016)
 גוף מנהל:  שירות הפארקים הלאומיים של ארצות הברית
 נתונים ומידות
 שטח:  261.84 קמ"ר
 מיקום
 מדינה:  פלורידה בארצות הברית
 מיקום:  מחוז מונרו 
 קואורדינטות:  24°37′43″N 82°52′24″W﻿ / ﻿24.628611°N 82.873333°W﻿ / 24.628611; -82.873333
 Dry Tortugas National Park
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי דריי טורטוגס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי דריי טורטוגס(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי הפארק הלאומי דריי טורטוגס(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי הפארק הלאומי דריי טורטוגס
 
הפארק הלאומי דריי טורטוגס (באנגלית: Dry Tortugas National Park – "הפארק הלאומי איי הצבים הצחיחים") הוא פארק לאומי, כ-109 קילומטרים מערבית לקי וסט במפרץ מקסיקו במדינת פלורידה בארצות הברית. הפארק משמר את פורט ג'פרסון ואת שבעת האיים של דריי טורטוגס, האיים המערביים ביותר והמבודדים ביותר מבין איי פלורידה קיז. הפארק מנוהל על ידי שירות הפארקים הלאומיים של ארצות הברית.
הפארק ידוע בשל שפע בעלי החיים הימיים, אזורי קינון של עופות טרופיים, שוניות אלמוגים צבעוניות והאגדות על ספינות טרופות ואוצרות תת-מימיים. לב הפארק הוא פורט ג'פרסון, מבצר חוף מאסיבי לא גמור. פורט ג'פרסון הוא מבנה הלבנים הגדול ביותר בחצי הכדור המערבי, והוא מורכב מ-16 מיליון לבנים. בארצות הברית רק המבצרים פורט מונרו (Fort Monroe) בווירג'יניה ופורט אדמס (Fort Adams) ברוד איילנד גדולים ממנו. דריי טורטוגס ייחודי בעיקר בשל השילוב של מערכת אקולוגית טרופית שהאדם לא שינה עם ממצאים היסטוריים משמעותיים. הגישה לפארק היא באמצעות מטוס ימי או ספינה. ממוצע המבקרים השנתי בפארק בתקופה שבין 2007 ל-2016 היה 63,000 מבקרים מדי שנה. הפעילויות בפארק כוללות: צלילה באמצעות שנורקל עריכת פיקניקים, צפרות, מחנאות, צלילת סקובה, דיג במים מלוחים ושיט בקיאקים.
הפארק הלאומי דריי טורטוגס הוא חלק משמורת הביוספרה של האוורגליידס ודריי טורטוגס (Everglades & Dry Tortugas Biosphere Reserve), שהוכרזה על ידי ארגון אונסק"ו ב-1976 במסגרת תוכנית אדם וביוספרה (Man and the Biosphere Programme).
גאוגרפיה

דריי טורטוגס הוא ארכיפלג קטן של איי אלמוגים, כ-109 קילומטרים מערבית לקי וסט במפרץ מקסיקו במדינת פלורידה. האיים מייצגים את האיים המערביים ביותר והמבודדים ביותר מבין איי פלורידה קיז, אם כי כמה שוניות ושרטונות חול תת-מימיים נמשכים מערבה מחוץ לגבולות הפארק, מעבר לאיי טורטוגס. מעל 99 אחוזים משטח הפארק הם מים. שבעת האיים הגדולים ביותר, כולם בתחומי בפארק, הם ממערב למזרח: לוגרהד קי (Loggerhead Key), גרדן קי (Garden Key), בוש קי (Bush Key), לונג קי (Long Key), הוספיטל קי (Hospital Key), מידל קי (Middle Key) ואיסט קי (East Key). הפארק גובל במזרח, בדרום, ובמערב בשמורה הימית הלאומית פלורידה קיז (Florida Keys National Marine Sanctuary), ובצפון-מערב ב"שמורה האקולוגית טורטוגס" (Tortugas Ecological Reserve). סך כל השטח היבשתי בפארק הוא 420 דונם.
שטח בן 120 קילומטרים רבועים בחלקים הצפוניים והמערביים של הפארק, כולל קבוצת האיים המרכזית, הוגדרו ב-19 בינואר 2007 כ"אזור טבע למחקר" (research natural area) שבמסגרתו אסור ליטול חיים של בעלי חיים ימיים, וגם לא להטיל עוגן. כלי השיט המבקשים לעגון באזור המחקר הטבעי חייבים להשתמש במצופי עגינה המיועדים לכך או לעגון במזח. כ-54% מהפארק נשארו זמינים לדיג.
קשה לבקר בפארק בספינה פרטית בשל המרחק, ולכן מרבית המבקרים מגיעים במעבורת או במטוס ימי מקי וסט. שירותי הסעה ומעבורת רשמיים לדריי טורטוגס כוללים את ספינת הקטמרן "ינקי פרידום 3" (Yankee Freedom III), שהשיט בה מקי וסט לפורט ג'פרסון אורך שעתיים וחצי ואת שירותי המטוסים הימיים.
גאולוגיה

איי הדריי טורטוגס הם ההארכה המערבית של שרשרת האיים המקושתת של שוניות ואבן הגיר אואוליטית מהפליסטוקן, כשהגבול המזרחי הוא בקרבת מיאמי של ימינו. איי פלורידה קיז הם הביטוי בפני השטח של משטח הקרבונטי של דרום פלורידה בעובי שישה קילומטרים, שצבר משקעים מאז הקרטיקון התחתון. שתי יחידות סטרטיגרפיות נחשפו בפני השטח. אבן גיר קי לרגו (Key Largo Limestone) ואבן גיר מיאמי (Miami Limestone). אבן גיר קי לרגו יוצרת שוניות בעובי עד 60 מטרים, במקביל לקצה אדן היבשת. היא בנויה מאלמוגים בוני שונית ומקלקארניט. עובי אבן גיר מיאמי פחות מ-15 מטרים, והיא בדרך כלל נמצאת מאחורי שונית מאבן גיר קי לרגו, אבל מכסה את ההארכה המערבית של הקיז. היא כוללת פאצייס חיטחבים ופאצייס אואוליטי ומייצגת שרטונות הנחשפים בשפל. בנוסף אפשר למצוא בדריי טורטוגס דוגמאות מעולות של מרבצי חול קרבונטי מההולוקן, הבנויים בעיקר מלוחיות של אצות אלימדה (Halimeda). בין דריי טורטוגס וקי וסט יש דוגמה למרבצי חול אלו בעובי 12 מטרים הידועים כ"החולות הטובעניים" ("the quicksands").
גאולוגיה > אקלים

הפארק שוכן באזור של אקלים טרופי ימי, שבו העונה הגשומה חופפת לעונת ההוריקנים ממאי ועד אוקטובר, והעונה היבשה מנובמבר עד אפריל. האזור סובל מאוד מהוריקנים תכופים וסופות טרופיות. למרות החשיפה למערכות טרופיות הטורטוגס הם בין האזורים הגשומים פחות בפלורידה, כשממוצע המשקעים השנתי הוא 925 מילימטרים. הבדלי הטמפרטורות בין הקיץ לחורף קטנים, כשהטמפרטורות הגבוהות בקיץ הם סביב 32°C והטמפרטורות הנמוכות בחורף נעות סביב 19°C.
| אקלים בפארק הלאומי דריי טורטוגס> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפארק הלאומי דריי טורטוגס> ינואר.23.1.17.7.66.3 | אקלים בפארק הלאומי דריי טורטוגס> פברואר.23.8.18.53.6 | אקלים בפארק הלאומי דריי טורטוגס> מרץ.25.5.19.3.64.5 | אקלים בפארק הלאומי דריי טורטוגס> אפריל.27.4.21.2.50.8 | אקלים בפארק הלאומי דריי טורטוגס> מאי.30.23.3.39.9 | אקלים בפארק הלאומי דריי טורטוגס> יוני.32.2.24.7.86.6 | אקלים בפארק הלאומי דריי טורטוגס> יולי.32.8.25.7.73.7 | אקלים בפארק הלאומי דריי טורטוגס> אוגוסט.33.2.25.4.108.2 | אקלים בפארק הלאומי דריי טורטוגס> ספטמבר.32.1.25.1.168.4 | אקלים בפארק הלאומי דריי טורטוגס> אוקטובר.29.3.23.8.98.6 | אקלים בפארק הלאומי דריי טורטוגס> נובמבר.21.5.21.5.51.3 | אקלים בפארק הלאומי דריי טורטוגס> דצמבר.18.9.18.9.63.2 | אקלים בפארק הלאומי דריי טורטוגס> שנה.28.3.22.1.925.1 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: National Weather Service, Key West, FL
היסטוריה

האירופאי הראשון שראה את איי דריי טורטוגס היה חואן פונסה דה ליאון, שביקר במקום ב-21 ביוני 1513. פונסה דה ליאון לכד 160 צבים ימיים, ואחר כך התייחס לאיים כאל "טורטוגס" (צבים). הם נקראים דריי (Dry, כלומר "יבש" או "צחיח") בשל היעדר מים מתוקים בהם. יש בארכיפלג ריכוז משמעותי גדול של ספינות טרופות היסטוריות מהמאה ה-17 ועד ימינו.
ארצות הברית רכשה את פלורידה מספרד בשנת 1822. הדריי טורטוגס נתפסו כנקודה אסטרטגית לשליטה על מצר פלורידה ומפרץ מקסיקו. איי דריי טורטוגס שימשו בסיס משמעותי של חיל הים האמריקאי מהתקופה הקולוניאלית עד תחילת המאה ה-20, כשהם מהווים מעגן מוגן ותחנת אספקה של פחם עד מלחמת ארצות הברית–ספרד. העבודה על המגדלור בגרדן קי החלה בשנת 1825. התכנון להקמת המבצר פורט ג'פרסון התחיל כמעט מיד, והבנייה החלה בשנת 1847. בשנת 1856 החלה עבודה על מגדלור חדש חזק יותר על לוגרהד קי שנועד להחליף את המגדלור על גרדן קי.
העבודה על פורט ג'פרסון הושלמה למחצה ב-1860. הבנייה המשיכה גם אחרי שפרצה מלחמת האזרחים האמריקנית, אך לבסוף נעצרה, והייעוד של המבנה שונה לכלא צבאי. ד"ר סמואל מאד (Samuel Mudd), שהורשע בסיוע לג'ון וילקס בות' - הרוצח של הנשיא אברהם לינקולן, היה כלוא במבצר. מאוחר יותר שוחרר מאוד לאחר שמנע התפרצות קדחת צהובה בכלא. השימוש במבנה ככלא הצבאי נמשך עד 1874. עם הכניסה לשירות של ספינות מונעות בקיטור החלו הדריי טורטוגס לשמש כתחנת תדלוק של פחם עבור ספינות חיל הים האמריקני.
היסטוריה > היסטוריה של הפארק

ב-4 בינואר 1935 הכריז הנשיא פרנקלין דלאנו רוזוולט על הקמת המונומנט הלאומי פורט ג'פרסון (Fort Jefferson National Monument) בשטח בגודל 190 קילומטרים רבועים, כשהוא מסתמך על חוק העתיקות של ארצות הברית (Antiquities Act). המונומנט הלאומי הורחב ב-1983 ושודרג למעמד של פארק לאומי בהחלטה של הקונגרס של ארצות הברית ב-26 באוקטובר 1992. הפארק מנוהל על ידי אנשי הצוות של הפארק הלאומי אוורגליידס. הפארק הוקם כדי להגן על האיים ועל המערכות האקולוגיות הימיות של דריי טורטוגאס, לשמר את פורט ג'פרסון והמשאבים התרבותיים השקועים כדוגמת ספינות טרופות, ולאפשר גישה ציבורית באופן מוסדר.
במהלך השבתת הממשל הפדרלי של 1995 ו-1996 נסגר הפארק הלאומי דריי טורטוגס יחד עם כול הפארקים הלאומיים האחרים. מכיוון שתושבי קי וסט העריכו שסגירה זו תשפיע לרעה על הכלכלה מבוססת התיירות שלהם הם גייסו את המימון הנדרש להשאיר את דריי טורטוגס פתוח. ההשראה לרעיון הגיעה מההחלטה של מוסד הסמית'סוניאן לגייס תרומות מאנשים פרטיים על מנת להשאיר את המוזיאונים שבבעלותו פתוחים בזמן ההשבתה.
כיוון שלא מצאו את מי שיקבל את הכסף לפתיחתו מחדש של הפארק, שלחו תושבי קי וסט, בחסות המדינה לכאורה רפובליקת קונק הסטירית שייטת של ספינות אזרחיות ושל ספינות מכבי אש לפורט ג'פרסון במטרה לפתוח מחדש את הפארק הלאומי. כאשר פקידים ניסו להיכנס למבצר, הוגשה נגדם תביעת קנס. הנתבעים ערערו על הקנס בדיון משפטי שנה אחר-כך, והמשפט "ארצות הברית של אמריקה נגד פיטר אנדרסון" בוטל מיד.
הפארק הוא אתר נחיתה למהגרים מקובה המגיעים בסירות מתוצרת בית המכונות צ'אגס (chugs). קבלת המהגרים ואכסונם היא בעיה לא קלה, משום שבפארק יש משאבים מוגבלים לטפל במהגרים, והוא במרחק של כמה שעות שיט מיחידות של משמר החופים או משמר הגבול. הקשר עם קי וסט מבוסס על שימוש במערכת לוויינית של VoIP, הסובלת משיבושים והשהיות, ובמערכת תמסורת רדיו המשתמשת במגדל נטוש של חיל האוויר שבין קי וסט ודריי טורטוגס.
מספר המבקרים בפארק גדל בהתמדה במשך השנים והגיע לשיא של 83,704 מבקרים בשנת 2000. מאז החל מספר המבקרים השנתי לרדת באיטיות, כשממוצע המבקרים בין 2007 ל-2016 היה 63,000.
אקולוגיה > צמחייה

רוב שטח הפארק הוא מי ים, ולכן מרבית הצמחייה היא תת-מימית, כדוגמת עשב הים בתמונה משמאל. על היבשה בשבעת האיים של דריי טורטוגס נמנו 125 מינים של צמחים. כ-81 מינים (65% מכלל המינים) הם מינים מיובאים, שהגיעו לאיים כתוצאה מייבוא מתוכנן או עקב טעות אנוש. הצמחייה באיים הקטנים יותר היא בעיקר צמחים מקומיים, בעוד שבאיים הגדולים יותר (גרדן קי ולוגרהד קי), שלהם היסטוריה ארוכה של התיישבות אנושית והתערבות בטבע, יש שפע של מינים זרים. לחלק מהמינים הזרים יש השפעה מזיקה על הסביבה ולכן הוחלט להכחיד מינים מסוימים. לדוגמה בלוגרהד קי הצמח המקומי הנפוץ היה Suriana maritima (באנגלית bay cedar), אבל בעת הקמת המגדלור והמבנים של מכון קרנגי בתחילת המאה ה-20, נעקרו הצמחים המקומיים ובמקום נשתלו עצי דקל ושיחי אגבת הסיסל (Agave sisalana). עצי קזוארינה שבטבטית (Casuarina equisetifolia) הובאו לאי על מנת לשמש שוברי רוח. התנאים במקום התאימו מאוד לקזוארינה, והיא התפשטה בהדרגה וכיסתה את החוף, תוך שינוי הטופוגרפיה שלו, ממדרון מתון למצוקים. צבי ים התקשו לטפס על החוף התלול לשם הטלה, וגם כשעלו עליו חסמו גזעי עצים שנפלו את דרכם, או ששורשי העצים מנעו מהם לחפור את גומות ההטלה. משום כך הוחלט להכחיד מין זה מהאי. בין השנים 1994–2001 נכרתו כל העצים והועלו באש. במקביל נעשה שימוש בקוטל עשבים כנגד אגבת הסיסל. לדברי אנשי הפארק ההשפעה של פעולה זו מורגשת בהתחדשות החופים ובגידול במספר ההטלות המוצלחות של צבי הים.
אקולוגיה > בעלי חיים

בין בעלי החיים הבולטים במימי הפארק נמצאים:
אלמוגים – מושבות האלמוגים שבפארק כוללות 30 מינים של אלמוגים. אף שאלמוגים גדלים בימים טרופיים בכל רחבי העולם, השוניות בדרום פלורידה שוכנות בגבול הצפוני של תפוצת האלמוגים, ולכן האלמוגים רגישים במיוחד לשינויים באקלים. בשנים 76–1977 קטלה חזית קרה 96% ממושבות האלמוגים, והם הפכו לשדות של חורבות (rubble fields). מאז כולל הפארק הלאומי דריי טורטוגס חלקות של מושבות פעילות ושדות הרס. המינים המצויים בסיכון הגבוה ביותר הם: Acropora palmata (באנגלית Elkhorn coral)‏, ו-Acropora cervicornis (באנגלית Staghorn coral).
דגי שונית – בין שוניות האלמוגים יש מגוון רב של מיני דגי שונית. בהם: דפדוף הפסים (Abudefduf saxatilis)‏, Haemulon chrysargyreum (באנגלית Smallmouth grunt )‏, Pomacanthus arcuatus (באנגלית Gray angelfish) ממשפחת הקיסריים וכחלון פלקטוס. הזהרון הוא מין פולש שהוחדר לאוקיינוס האטלנטי בשנות ה-80 של המאה ה-20. הדג טורף דגים קטנים, ופגיות של דגים ובכך הוא מתחרה במיני דגים אחרים על מזון זה. כמו כן הוא טורף דגים הלוחכים אצות ועקב כך חל גידול בלתי מבוקר של אצות הגדלות על האלמוגים. אין לזהרון אויבים טבעיים, כי גופו מוגן על ידי קוצים ארסיים. הנהלת הפארק מבצעת מדי פעם מבצעים של סילוק הזהרונים מאזורים מסוימים.
כרישים – כמה מינים של כרישים עוברים באזור הפארק ובהם העמלץ הכחול. לעומתם הפרטים של המין מפרקתן הבינים נולדים, ניזונים, גדלים ומתרבים במימי הפארק. לכן נעשה מחקר מקיף על אורח חייו של מין זה. במסגרת המחקר, סומנו פרטים מסוימים ולחלקם הוצמדו משדרים, ואפילו מצלמות. המחקר הניב מידע רב על הנוהגים ועל טקסי החיזור וההזדווגות של מין זה.
צבי ים – מקור שמם של האיים – טורטוגס, "צבים" בספרדית – משקף את שפע הצבים בהם נתקלה משלחת חואן פונסה דה ליאון בעת גילוי האיים לראשונה ב-1513. חמישה מינים של צבי ים מצויים במימי הפארק: צב ים חום, צב ים ירוק, צב ים גלדי, צב ים רידלי וצב ים קרני. כל המינים היו פעם נפוצים, אבל כיום הם מופיעים ברשימת המינים של הממשל הפדרלי בסיכון או בסכנה. הפארק הלאומי דריי טורטוגס הוא אתר הקינון הגדול ביותר של צבי ים באיים של פלורידה קיז.
אקולוגיה > בעלי חיים > עופות

בעלי החיים בהם ניתן לצפות באיים עצמם, מלבד נקבות הצבים העולות לחוף בלילות לשם הטלת הביצים, הם עופות. אף שבאזור נצפו 299 מיני עופות, רובם חולפים בשמי האיים או עוצרים לחניה קצרה בתקופת הנדידה באביב ובסתיו. רק 40 מינים נוכחים באיים בחורף, ורק 7 מינים מקננים באזור בקביעות והם: שחפית כהה, נודי חומה, שקנאי חום, פרגטה הדורה, סולת המסיכה, שחפית ורדרדת (Sterna dougallii) ותורית אמריקנית (Zenaida macroura). הפארק הוא האזור היחיד בארצות הברית הקונטיננטלית שבו יש מושבות קינון של שחפית כהה, נודי חומה, פרגטה הדורה וסולת המסיכה.
פעילות השיא של צפרות היא באביב (בדרך כלל באפריל), כאשר עשרות מינים של ציפורים נודדות יכולים לעבור דרך הפארק ביום אחד. ציפורים רבות נוחתות בתוך מגרש המצעדים של פורט ג'פרסון, שם ניתן לצפות בהן לעיתים קרובות מטווח קרוב. סבכי העולם החדש נודדים נפוצים כוללים: Setophaga americana (באנגלית northern parula), סבכון חכלילי (Setophaga ruticilla)‏, Setophaga discolor (באנגלית prairie warbler)‏, Setophaga citrina (באנגלית hooded warbler), סבכון הדקלים (Setophaga palmarum)‏, Mniotilta varia (באנגלית black-and-white warbler)‏, Geothlypis trichas (באנגלית common yellowthroat)‏, Setophaga coronata (באנגלית yellow-rumped warbler)‏, Seiurus aurocapilla (באנגלית ovenbird)‏, Parkesia noveboracensis (באנגלית northern waterthrush)‏, Setophaga caerulescens (באנגלית black-throated blue warbler)‏, Setophaga striata (באנגלית blackpoll warbler)‏ ו-Setophaga tigrina (באנגלית Cape May warbler), כשיותר מ-20 מינים של סבכי העולם החדש נצפו לפחות פעם אחת. כמה מיני דורסים כמו גם אנפית בקר נצפו כשהם צדים ציפורי שיר. עד תחילת 2013 היה ברז מים מתוקים מתחת לכמה עצי תספזיה צפצפנית (Thespesia populnea) וקונורפוס (Conocarpus) והוא היה מקור המים המתוקים הזמין היחיד בכל האזור. בעיות תחזוקה חייבו את פירוקו, אבל במקומו הוצבה שוקת. מדריכי צפרות מציעים כל שנה סיורים בפארק הלאומי דריי טורטוגס באפריל ובתחילת מאי כאשר ניתן לצפות ביום אחד במעל ל-100 מינים שונים של ציפורים.
פעילויות

עיקר הפעילות בפארק סובבת סביב העושר הביולוגי שבשוניות האלמוגים: צלילה באמצעות שנורקל צלילת סקובה, דיג במים מלוחים ושיט בקיאקים. פעילויות נוספות כוללות סיור במבנה ההיסטורי של פורט ג'פרסון וצפרות (בעונות הנדידה). ניתן ללון בגרדן קי באתר מחנאות, אבל השירותים המוצעים בו ספרטניים. אין מסעדות באיים והמבקרים חייבים להביא בעצמם את כל האוכל והמים שהם נזקקים להם.
ביאורים

↑  אבן גיר קלאסטית הבנויה מלפחות 50% מגרגרי גיר שגודלם בין 0.0625 מילימטרים ל-2 מילימטרים (גודל של גרגירי חול). מקור הגרגרים בשלדים גיריים של בעלי חיים.
↑  הנשיא ביל קלינטון סירב לחתום על התקציב שהגיש יושב ראש בית הנבחרים של ארצות הברית ניוט גינגריץ', מה שהביא להוצאה לחופשה כפויה של עובדי הממשל למשך שתי תקופות, ובסך הכול 27 ימים
הערות שוליים

1 2 3  Dry Tortugas NP
↑  National Park Service Land Resources Division Listing of Acreage
↑  Gannett, Henry (1905). The Origin of Certain Place Names in the United States. Govt. Print. Off. p. 109.
↑  Terrance Talk Travel: A Pocket Guide to the Florida Keys: Including The Everglades & Key West
↑  "Everglades & Dry Tortugas". UNESCO.
↑  "Research Natural Area Will Be Effective January 19, 2007". Dry Tortugas National Park. National Park Service. 18 בינואר 2007. {{cite web}}:  (עזרה)
↑  "Directions". Dry Tortugas National Park. National Park Service.
1 2  "Final General Management Plan Amendment Environmental Impact Statement" (pdf). Dry Tortugas National Park. National Park Service.
↑  Weather
1 2  "Dry Tortugas National Park: 2000 Annual Report" (pdf). National Park Service.
1 2 3  "Places". Dry Tortugas National Park. National Park Service.
↑  Dry Tortugas National Park Long-range interpretive plan
↑  "Antiquities Act 1906–2006". National Park Service.
↑  New chief named for Everglades, Dry Tortugas parks
↑  Plants
↑  Loggerhead Key Restoration
1 2  Corals
↑  Di Santo, V; Pomory, CM; Bennett, WA (2009). "Algal Garden Cultivation and Guarding Behavior of Dusky Damselfish on Coral Rubble and Intact Reef in Dry Tortugas National Park". In: Pollock NW, ed. Diving for Science 2009. Proceedings of the American Academy of Underwater Sciences 28th Symposium. Dauphin Island, AL. אורכב מ-המקור ב-2015-01-01. נבדק ב-2017-07-21.
↑  Muslic, A. et al. (2013). Linear Extension Rates of Massive Corals from the Dry Tortugas National Park (DRTO), Florida. Reston, Va.: United States Department of the Interior, United States Geological Survey
↑  Reef fishes
↑  Lionfish
↑  Dry Tortugas Nurse Shark Research Project
↑  Sea turtles
↑  Dry Tortugas National Park Bird Checklist
↑  campgrounds
↑  Eating
מבט על החפיר והחומה של פורט ג'פרסון
| --- | --- |
בקרת זהויות :  NLI: 987007539429605171  LCCN: sh92006097  VIAF: 315527663   WorldCat (עם VIAF): 315527663 
מפת הפארק הלאומי דריי טורטוגס
אלמוגים בוני שונית בפארק הלאומי דריי טורטוגס
קשתות לבנים בפורט ג'פרסון
המגדלור בלוגרהד קי
עשב ים בפארק הלאומי דריי טורטוגס
אלמוגים ודגים שונים כולל המין מפוספס דפדוף הפסים (Abudefduf saxatilis)
צב ים ירוק שאליו הוצמד משדר
גזרן אמריקני (Rynchops niger) בפארק הלאומי דריי טורטוגס
ולאד קיריקש

ולאד קיריקש (ברומנית: Vlad Chiricheș; נולד ב-14 בנובמבר 1989) הוא כדורגלן רומני המשחק בסטיאווה בוקרשט ובנבחרת רומניה בעמדת הבלם.
קריירת מועדונים

קיריקש התחיל את הקריירה שלו במחלקות נוער שונות ברומניה ובגיל 18 הצטרף למחלקת הנוער של בנפיקה ליסבון בה שיחק שנה אחת. לאחר מכן חתם באינטרנציונל עימה עלה לליגת העל הרומנית בתום העונה. בקיץ 2010 הקבוצה התפרקה וקיריקש קיבל את כרטיס השחקן שלו בחזרה. במהלך הקיץ קיריקש היה קרוב לחתימה בסטיאווה בוקרשט אך בסופו של דבר חתם בפאנדורי טרגו ז'יו. בחלון ההעברות של ינואר 2012 עבר לסטיאווה בוקרשט בעסקה שכללה בתוכה 700 אלף אירו לפאנדורי ובנוסף 25% ממכירה עתידית שיעברו למועדון. ב-25 באוקטובר 2012 הבקיע את שער הבכורה שלו בסטיאווה בניצחון 0–2 נגד מולדה במסגרת שלב הבתים של הליגה האירופית.
ב-24 באוגוסט 2013 חתם בטוטנהאם הוטספר מהפרמייר ליג תמורת 9.5 מיליון אירו. ב-24 בספטמבר של אותה עונה הוא ערך את הופעת הבכורה שלו בטוטנהאם בניצחון 0–4 נגד אסטון וילה במסגרת גביע הליגה האנגלי. ב-20 באוקטובר ערך את הופעת הבכורה שלו בליגה בניצחון 0–2 נגד אותה אסטון וילה, במשחק זה אף נבחר לשחקן המצטיין של המשחק על ידי אוהדי הקבוצה. ב-4 בדצמבר הבקיע את שער הבכורה שלו במועדון בניצחון 1–2 נגד פולהאם. ב-9 במאי 2014 הורחק במשחק הליגה נגד סטוק סיטי לאחר שקיבל כרטיס צהוב שני.
ב-20 ביולי 2015 חתם בנאפולי ל-4 שנים תמורת 4.5 מיליון פאונד. ב-2 בספטמבר 2019 הושאל לססואולו לעונה אחת, בסיומה, עבר אליה באופן רשמי.
קריירה בינלאומית

ב-2 בספטמבר 2011 ערך את הופעת הבכורה שלו בנבחרת רומניה במשחק נגד לוקסמבורג במסגרת מוקדמות יורו 2012. ב-14 באוגוסט 2013 ענד לראשונה את סרט הקפטן של הנבחרת בתיקו 1-1 נגד סלובקיה.
הסכם יום שישי הטוב

הסכם יום שישי הטוב (ידוע גם כ"הסכם בלפסט"; נחתם ב-10 באפריל 1998) הוא הסכם שלום שנועד להסדיר את עתידה של צפון אירלנד על פי רצון אזרחיה ובאופן דמוקרטי. על ההסכם, שסיים את הסכסוך בצפון אירלנד, חתמו נציגים של ממשלת בריטניה וממשלת אירלנד והוא אומץ על ידי רוב המפלגות הפוליטיות בצפון אירלנד, ביניהן המפלגה היוניוניסטית של אלסטר (UUP), המפלגה הסוציאל-דמוקרטית והעבודה, השין פיין ומפלגות קטנות נוספות. המפלגה היוניוניסטית הדמוקרטית (DUP) היא המפלגה הגדולה היחידה שלא חתמה על ההסכם. בנוסף, ההסכם אומץ על ידי אזרחי אירלנד ואזרחי צפון אירלנד, בשני משאלי עם נפרדים במאי 1998. אדריכלי ההסכם, ג'ון יום ודייוויד טרימבל, זכו בפרס נובל לשלום לשנת 1998.
סעיפיו העיקריים של ההסכם

עתידה החוקתי של צפון אירלנד ייקבע בהצבעה על ידי רוב האזרחים.
התחייבות מצד כל הצדדים בהסכם להשתמש באופן בלעדי באמצעים דמוקרטיים ובאמצעים של שלום.
השלטון בצפון אירלנד יורכב מממשלה אוטונומית (קרי, "חלוקת כוחות ניהולית"), שתיבחר על ידי תושבי צפון אירלנד, אך עדיין תישאר תחת המסגרת של הממלכה המאוחדת, היא בריטניה.
הממשלה המקומית (חלוקת הכוחות הניהולית) חייבת לכלול בתוכה הן מפלגות לאומניות והן יוניוניסטיות. משרדי הממשלה השונים, יחולקו על פי תוצאות הבחירות, כך שכל גוף יזכה לייצוג על פי גודלו היחסי. במידה מסוימת סעיף זה מזכיר את לבנון, בה מחולק הכוח בממשל על פי מפתח אתני.
ראש הממשלה או "השר הראשון של צפון אירלנד" יהיה מי שמפלגתו זכתה ברוב הקולות, סגנו יבוא מהמפלגה הגדולה ביותר בגוש הנגדי והשניים ינהיגו את המועצה המבצעת כדיארכיה (שווי זכויות וסמכויות). משרדי הממשלה יחולקו בין כל המפלגות המיוצגות ב"מועצה המחוקקת", שהיא המקבילה לפרלמנט בצפון אירלנד. הרציונל שעמד מאחורי ההחלטה ליצירת מועצה מחוקקת שתורכב לפי גודלן היחסי של הקהילות השונות, טמון בשאיפה שלכל קהילה תהיה הזדמנות להציג את בעיותיה או לקדם את מטרותיה בממשלה הנבחרת.
כל חוק במועצה המחוקקת, חייב לקבל רוב קולות כולל, משמע, רוב הקולות של היוניוניסטים, ורוב הקולות של הלאומנים במועצה.
יצירת מועצת שרים דרומית-צפונית וגופים משותפים בדרום ובצפון על מנת לתאם את המדיניות הכללית לגבי נושאים משותפים, כגון: תיירות, חקלאות ופיתוח כלכלי.
יצירת מועצה בריטית-אירית המורכבת מנציגי ממשלות בריטניה, אירלנד, צפון אירלנד, סקוטלנד ויילס, איי התעלה והאי מאן לדיון בנושאים בעלי חשיבות כללית לכל הצדדים.
שחרורם בתוך שנתיים של אסירים מארגונים צבאיים השייכים לארגונים אשר יכבדו את הפסקת האש.
יצירת לוח זמנים בן שנתיים לפירוק המיליציות המזוינות מנשקן.
מיליציות חמושות כדוגמת ה-IRA, נתנו התחייבות להתפרק מנשקן. אמנם השין פיין הכחישו כי הם מייצגים את ה-IRA באופן ישיר, אך הם הבטיחו "להשתמש בהשפעתם" כדי להבטיח כי הנשק אכן יושמד.
ביטולם של סעיפים 2 ו-3 בחוקת אירלנד לפיהן צפון אירלנד היא חלק בלתי נפרד מאירלנד.
חקיקה חדשה בצפון אירלנד בנושאי שיטור, זכויות אזרח ושוויון.
כוח המשטרה, RUC - Royal Ulster Constabulary, הוכרח לעבור רפורמה. עיקרה הוא שינוי ליחס גבוה יותר של קתולים בקרב חבריה, ופיקוח על פעולותיה על ידי מועצת מנהלים שחבריה ימונו על ידי הממשלה הבריטית. בנוסף לכך, עמדות של הצבא הבריטי יפורקו בהדרגה.
חלק מן הסעיפים בהסכם יום שישי הטוב, נוסחו במכוון באופן מעורפל, כך שכל צד יוכל לפרשם לטובתו. ניסוח מעורפל זה נדרש בעת המשא ומתן על ההסכם, על מנת שיהיה מקובל על כל הצדדים ולמען ההתקדמות בשיחות השלום. יש הרואים בערפול זה דווקא את גדולתו של ההסכם, כיוון שלא מדובר בהסכם סופי וקבוע. כך, יוכל כל צד לטעון כי בעתיד הנושאים הנידונים על הפרק יוכרעו לטובתו. עם זאת, הדבר יצר בעייתיות ביישום ההסכם, במיוחד בכל הקשור לפירוקן של המיליציות מנשקן.
יישום ההסכם

לאחר חתימת הסכם יום שישי הטוב נערכו בחירות ב-1 ביולי 1998. דייוויד טרימבל (יוניוניסט מה-UUP) נבחר לשר הראשון ולסגנו נבחר שיימוס מאלון מ-SDLP - מפלגת הלייבור והמפלגה הסוציאל-דמוקרטית.
להסכם יום שישי הטוב חשיבות רבה בתהליך השלום בצפון אירלנד, במיוחד מאחר שהוא הוביל את המיליציות החמושות להודיע על פירוק נשקן. ב-15 באוקטובר 2002, עקב סירובו של הצבא האירי הרפובליקני (ה-IRA) להתפרק מנשקו, נוצר אי-אמון בין שתי הקהילות וממשלת בריטניה השעתה את פעילות המועצה המבצעת של צפון אירלנד וביטלה את תפקודה העצמאי, לאחר שהשעיה קודמת לשישה שבועות באוגוסט 2001 לא הביאה לפתרון. בתקופת ההשעיה ניהל את צפון אירלנד שר מטעם הממשלה הבריטית ("שלטון ישיר" - Direct Rule).
ארגון ה-IRA יצא במהלך יולי 2005 בהצהרה פומבית כי המלחמה בינם לבריטים הסתיימה. תוך מתן הוראה ברורה לכל הפלגים והארגונים המאוגדים תחת השם IRA, להניח נשקם ולהשמיד את מצבורי הנשק שברשותם. ב-26 במרץ 2007 הודיעו ראשי שתי המפלגות הגדולות של הקהילות, איאן פייזלי ומרטין מקגיניס על הסכמה ללכת לבחירות. והמנגנון השלטוני העצמאי שב לפעול ב-8 במאי 2007.
משאלי העם

במאי 1998 התקיימו שני משאלי עם נפרדים בצפון אירלנד ובאירלנד על מנת לקבל את ההסכם. המתנגדים בצפון אירלנד היו בעיקרם "יוניוניסטים" - תומכי האיחוד במסגרת הממלכה המאוחדת אשר סברו כי ההסכם מהווה ויתור מרחיק לכת לרפובליקנים וללאומנים האירים. ניתוח של הקולות מראה כי אף בקרב היוניוניסטים היה רוב לתומכי ההסכם.
באירלנד הצביעו האזרחים על התיקון לחוקה שיאפשר את שינוי סעיפי החוקה הרואים בצפון אירלנד חלק בלתי נפרד מאירלנד.
בצפון אירלנד הצביעו 71% מן הבוחרים בעד ההסכם, ושיעור ההצבעה היה 81%. באירלנד הצביעו 94% מן הבוחרים בעד ההסכם ושיעור ההצבעה היה 56%.